Yevropa Ittifoqi Rossiyaning Ukrainaga qarshi urushini qo‘llab-quvvatlagani uchun Belarusga qarshi yangi sanksiyalar paketini tayyorladi, deb yozadi Bloomberg. Bu chora-tadbirlar asosan YeI tomonidan Moskvaga nisbatan qo‘yilgan cheklovlar, jumladan, asosiy texnologiyalar va energetika sohasiga tegishli cheklovlarni takrorlaydi. Boshqa narsalar qatorida: - harbiy maqsadlarda qo‘llanadigan ikki maqsadli tovarlar va texnologiyalarni Belarusga yetkazib berishga embargo; - qimmatbaho tovarlar, investitsiyalar va ayrim xizmatlarni ko‘rsatish bo‘yicha savdo cheklovlari; - Belarusga neft, ko‘mir, po‘lat mahsulotlari va oltin sotishni taqiqlash. Loyihada istisnolar ham nazarda tutilgan - dori vositalari, qishloq xo‘jaligi mahsulotlari va oziq-ovqat mahsulotlariga nisbatan.